După 40 de minute în care şi-a lăudat măsurile şi a prezentat obiectivele care îi sunt dragi, după cum a declarat, Tudorel Toader le-a reamintit jurnalistilor care voiau să pună întrebări că cererile lor de acreditare sunt încă nesemnate.

Reporter: Ce notă v-aţi da, domnule ministru, şi ce notă credeţi că v-ar da societatea?

Tudorel Toader: Vă promit următorul lucru: am pe masă solicitarile de reacreditare, în masura în care nu daţi curs formulelor protocolare pe care le-am stabilit voi acţiona în consecinţă, va rog aşadar să respectaţi.

Reporter: Aţi promis la începutul mandatului că faceţi conferinţe săptămânale.

Tudorel Toader: Vă rog să respectaţi.

Reporter: Ar trebui să avem ocazia să punem întrebări.

Tudorel Toader: Ştiu.

Aşa a reacţionat Tudorel Toader la finalul evalurii, pe care şi-a făcut-o singur, în momentul în care jurnaliştii i-au pus întrebări despre măsurile controversate luate în cei doi ani de mandat.

Nici un cuvânt despre efectele recursului compensatoriu, nimic despre schimbarea legilor justiţiei, nicio vorba despre ordonanţa care nemulţumeşte toate parchetele din ţară. Un sfert din timpul declaraţiei, Tudorel Toader a vorbit despre eterna poveste a Cartierului Justiţiei.

„Am încercat în cei doi ani de zile ca prin activitatea desfăşurată să punem în centrul activităţii cetăţeanul. Subiect pe care am să vă invit şi probabil nu peste mult timp să-l observaţi pus în aplicare se referă la Cartierul pentru justiţie. Lucrăm la poiect de hotărâre de guvern pentru declanşarea coridorului de expropriere”, a spus Tudorel Toader.